**Votul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne-nvăluie ape sărace în carte,

cu gânduri gonace aduse din larg,

Și sună carena c-un dangăt de moarte,

iar arca se-ndoaie sub propriul catarg.

Căci sus încă arde simbolul dreptății,

Speranța-i înscrisă cu slove de foc,

Și flutură steagul dând slovă cetății

ca fi-va catargul tenace sfeștoc.

Dar grea este slova sclipindă în noapte,

Flambeaza catargul sub propriul destin,

iar noi, mateloții cu dinții de lapte,

ne umplem plămânii cu vântul meschin.

Un vânt al minciunii pornit din sumane

ce-mpart la tribune doar fum de noroc

și-aruncă spre alții furtuni inumane

să prindă corăbii în propriul voloc.

Ne-ncredem în vorbe, bolnavi de-amăgire,

Uităm de stindarde, uităm de trecut,

C-o ultimă forță dăm lumii de știre

că valul ne fi-va ținut de-mprumut.

Legați de un mal cu propria stampă,

Vota-vom sumanul înalt și tăcut

crezând că-i catargul ce poartă o lampă

ce fi-va stindardul la tot ce-am pierdut.

Și nimeni nu ști-va să pună problema

că mortii sunt vii, vorbind permanent

de criza sociala ce -nvaluie stema

acestui ținut pierdut în torent.

Privi-vom în zare cum propria barcă

se-aruncă în neguri c-un ultim oftat,

Și, poate în șoapte, vom prinde-o remarcă

că soarta ne leagă de ce am votat.